{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":8,"n_cols":6,"rows_kept":8,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - NACRT PRIJEDLOGA PRAVILNIKA O IZMJENAMA I DOPUNAMA PRAVILNIKA O GOSPODARENJU POSEBNIM KATEGORIJAMA OTPADA U SUSTAVU FONDA"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"OBNOVLJIVI IZVORI ENERGIJE HRVATSKE GOSPODARSKO INTERESNO UDRUŽENJE","MINISTARSTVO ZAŠTITE OKOLIŠA I ZELENE TRANZICIJE,\nČlanak 5.","Članak 13. stavak 1. točka 5. i točka 6. - Potrebno je detaljnije što je EE oprema i EE otpad iz kućanstva kako ne bi dolazilo do zabune kod sakupljača otpada i obrađivača otpada (priroda i način uporabe)."]
[2,"OBNOVLJIVI IZVORI ENERGIJE HRVATSKE GOSPODARSKO INTERESNO UDRUŽENJE","MINISTARSTVO ZAŠTITE OKOLIŠA I ZELENE TRANZICIJE,\nČlanak 7.","Predlažemo izmjenu u članku 15., dodavanjem novog stavka 4. koji glasi:\n(4) U slučaju ako u roku od 2 godine nakon uplate naknade u Fond sukladno stavku 2. ovog članka jedinični iznos naknade gospodarenja za određenu kategoriju otpada bude smanjen, odražavajući tako smanjene troškove obrade te kategorije otpada, svi proizvođači iz članka 14. stavka 1. ovog Pravilnika koji su platili naknadu obračunatu po većem jediničnom iznosu naknade imaju pravo na povrat razlike od Fonda između iznosa naknade koji su uplatili i iznosa naknade obračunatog primjenom smanjenog jediničnog iznosa naknade za gospodarenje.\n\nObrazloženje:\nNeopravdano je i diskriminatorno da se subjekti koji na tržište unose iste proizvode tretiraju različito iako proizvodi koje unose na tržište ulaze u isti period obrade i sukladno tome kreiraju iste troškove za Fond. Ako Fond u budućnosti ustanovi da je za određenu kategoriju otpada nužno smanjiti jediničnu naknadu zbog porasta ekonomičnosti obrade, svi subjekti koji su na tržište unijeli proizvod (otpad) koji će biti obrađen u istom vremenskom razdoblju primjenom novih, smanjenih cijena obrade, moraju biti tretirani jednako i plaćati isti iznos naknade. U protivnom dio subjekata će biti diskriminiran, dok će Fond neopravdano zarađivati na račun tržišnih sudionika. U ovom prijedlogu taj vremenski period se odredio kao 2 godina, no ovisno o kategoriji otpada (imajući u vidu da neke kategorije imaju znatno duži životni vijek), opravdano je da taj rok bude i duži.\n \nOvo je posebno osjetljivo pitanje kada se sagleda dosadašnje razdoblje u kojem Fond za mnoge kategorije EE otpada, a posebno za fotonaponske panele, nije uspostavio nikakav sustav prikupljanja i obrade, te stoga nije niti mogao akumulirati troškove po toj osnovi. Bez obzira na to, Fond je prikupljao naknadu po izuzetno visokoj jediničnoj cijeni od 300 €/t, primjenjivoj za sve kategorije EE otpada. Kako je predloženo jedinična cijena obrade fotonaponskih panela smanjiti na 190 €/t, postavlja se pitanja zbog čega Fond zadržava razliku od čak 110 €/t koju je naplatio od proizvođača koji su fotonaponske panele uveli do ovog trenutka – jasno je da Fond prikupljen iznos naknade uopće nije trošio na obradu otpada od fotonaponskih panela jer Fond nije imao sklopljene ugovore o prikupljanju i obradi za fotonaponske panele, a ako je novopredložena jedinična naknada od 190 €/t odražava troškove obrade, proizlazi da će svu razliku Fond zadržati i iskoristiti za neke druge, nepovezane ciljeve, kao što je subvencioniranje zbrinjavanja drugih kategorija otpada ili za neke druge aktivnosti kojima se Fond bavi.\n \nStoga predlažemo da se svi obveznici koji na tržište unose proizvode koji će postati otpad i troškovno teretiti bilancu Fonda u istom razdoblju tretiraju na isti način, a ne da dolazi do diskriminacije i kažnjavanja dijela tržišnih sudionika. Smatramo da će mehanizam retroaktivnog poravnanje obveza između svih tržišnih sudionika koji su istom položaju ojačati povjerenje tržišta u održivost i pravednost sustava gospodarenja otpadom i pridonijeti transparentnosti, predvidivosti i pravednosti, kao temeljnim načelima gospodarenja otpadom. Istovremeno, takvo postupanje ne stvara fiskalni rizik za Fond jer se jedinična naknada uvijek zasniva na stvarnim troškovima obrade, pa naplata nove, umanjene jedinične naknade i dalje održava pozitivnu bilancu Fonda.\n \nPosebno treba istaknuti da uvođenje ovakvog mehanizma potvrđuje ono što bi trebalo biti osnovno načelo prikupljanja naknade za gospodarenje otpadom: da ta naknada nije porezna obveza (iako se silom zakona na njeno prikupljanje primjenjuje Opći porezni zakon, već se radi o naknadi za troškove koje će Fond imati zbog prikupljanja i obrade egzaktno određene količine otpada. Dakle, ako je to naknada za stvarne troškove, neodrživo je da Fond prikuplja naknadu za točno određenu grupu proizvoda u iznosu koji je značajno veći od troškova koji će za Fond nastati u trenutku pristupanja obradi te iste grupe proizvoda."]
[3,"OBNOVLJIVI IZVORI ENERGIJE HRVATSKE GOSPODARSKO INTERESNO UDRUŽENJE","MINISTARSTVO ZAŠTITE OKOLIŠA I ZELENE TRANZICIJE,\nČlanak 12.","OIEH predlaže izmjenu članka 30. stavka 13. - Predlažemo kvartalno usklađenje cijena s obzirom na ovisnost o cijenama materijala. Obrađivač je podložan izmjenama obzirom na cijene sekundarne sirovine (kao i troškove prijevoza)."]
[4,"OBNOVLJIVI IZVORI ENERGIJE HRVATSKE GOSPODARSKO INTERESNO UDRUŽENJE","MINISTARSTVO ZAŠTITE OKOLIŠA I ZELENE TRANZICIJE,\nČlanak 12.","Odredba članka 30. stavka 12. je nejasna s obzirom da prvo navodi da se obrađivaču EE otpada naplaćuje preuzeti EE otpad, a onda da mu se plaćaju troškovi obrade EE otpada. Potrebno je pojasniti navedenu odredbu."]
[5,"OBNOVLJIVI IZVORI ENERGIJE HRVATSKE GOSPODARSKO INTERESNO UDRUŽENJE","MINISTARSTVO ZAŠTITE OKOLIŠA I ZELENE TRANZICIJE,\nČlanak 14.","članak 30. stavak 2.\n\ntočka a\n\nSmatramo da ne treba izuzeti fotonaponske ploče budući da se i za fotonaponske ploče plaća naknada kao i za svu drugu opremu te bi\nu konačnici došlo do dvostrukog plaćanja zbrinjavanja tog otpada.\n\ntočka b\n\nPredlažemo pojačani model nadzora kod fotonaponskih ploča, odnosno da se u Pravilnik uvrsti da prilikom prijave priključenja fotonaponskih ploča od strane operatora (HEP ODS), krajnji korisnici moraju dokazati da je plaće na naknada za EE otpad (dokaz tražiti od prodavatelja/uvoznika).\n\ntočka c\n\nZašto se radi iznimka za kućanstva s obzirom na definiciju čl. 13. st. 1. t . 9 . - paralela s izmjenom u čl. 5,t.4./5./6.\n\nPogrešno je što se potrošne komponente smatraju dijelom EE opreme te podliježu naplati naknade za EE otpad s obzirom da nije standardiziran element . Ujedno, nadovezuje se i pitanje kako i na koji način, s obzirom na učestalu politiku da obrađivač potražuje nerastavijeni, odnosno sastavljeni uređaj. \nNavedeno je kontradiktorno i nije svrsishodno s obzirom na činjenicu da servisi također podliježu ovom sustavu te posjeduju rastavljene uređaje i/ili komponente. Jasnija definicija trebala bi objediniti ciljeve, prava, obveze i mogućnosti svih u ovom lancu vrijednosti."]